**OPPGAVER FOR FAU-REPRESENTANTER OG KLASSEKONTAKTER VED BORGHEIM UNGDOMSSKOLE**

**Foreldremøter**Skolen arrangerer 2 foreldremøter; et om høsten og et om våren. Skolen planlegger og kaller inn til møtet. Klassekontakter kaller inn til ytterligere møter og bestemmer innholdet på disse.

**Valg av FAU-representanter og klassekontakter**Hver klasse velger en FAU-representant og en klassekontakt på vårens foreldremøte for neste skoleår. Valget bør skje før sommeren, slik at FAU og SU kan starte sitt arbeid tidlig i skoleåret. Klassekontakten er vara for FAU-representanten. På FAU-møter bør alle klasser være representert. FAU- og klassekontakt på tidlig hver høst sørge for å ha oppdatert navneliste med mailadresser til foresatte i klassen for å kunne sende ut informasjon gjennom skoleåret.

**FAU-representant**FAU-representanten forventes å stille på innkalte FAU-møter og representere sin klasse. FAU er bindeleddet mellom foreldre og skole. Klassekontakten er vararepresentanten i FAU.
FAU-representanten må gjøre foreldrene i klassen kjent med hvor innkallinger og referater finnes.

**Klassekontakt**
klassekontakten skal være bindeleddet mellom kontaktlærer og foreldrene. Saker fra foreldremøter som er av interesse for flere klasser bringes videre til FAU via FAU-representanten. Klassekontakten oppfordres til å arrangere sosiale tilstelninger for å bidra til å bygge et godt sosialt miljø i klassen. Slike arrangementer inkluderer gjerne også foreldrene. Eksempler på arrangementer kan være grilling, pizza, spillkvelder mm. Skolen kan lånes ut til slike arrangementer.

**Taushetsplikt**
forvaltningslovens bestemmelser om taushetsplikt gjelder for foreldrekontakter og medlemmer av skolens rådsorganer (FAU, SU, FKFU) (Opplæringsloven §15-1).

**Klassetur**
Det er vanlig å arrangere klassetur i 9. klasse. En turkomite bør etableres på første foreldremøte i 8. klasse. Turkomiteen planlegger turen i tråd med *Informasjon og retningslinjer* for skoleturer. Turkomiteen må kontakte rektor for informasjon om turen og godkjenning av denne tidlig i planleggingen.

**Informasjon**
Diverse relevant informasjon ligger tilgjengelig på skolens hjemmeside <https://www.faerder.kommune.no/borgheim-ungdomsskole/>

Borgheim, oktober 2019